SPARC ble satt i produksjon av det japanske IT-selskapet Fujitsu i 1987, og ble første gang tatt i bruk på datamaskinene Sun-4/260 og Sun-4/280, som også ble markedsført under kodenavnet «Sunrise» («soloppgangen»). Disse datamaskinene ble lansert av Sun Microsystems 8. juli 1987, og var de første modellene av arbeidsstasjonene Sun-4. Den 12. april 1989 lanserte selskapet SPARCstation 1 (Sun/460) og 5. november 1990 fulgte SPARCstation 2 (Sun/475). Arbeidsstasjonene var avarter av Sun-4c, og begge benyttet SPARC.